സുരേന്ദ്രെന്റ ജീവിതം പറയും, എന്തിനാണ് ജില്ലക്ക് എയിംസ് എന്ന് കാസര്കോട്: എന്തിനാണ് കാസര്കോട് എയിംസ് എന്ന് ചോദിക്കുന്നവര്ക്ക് സുരേന്ദ്രെന്റ ജീവിതം പറയും ഉത്തരം. ആയിരത്തില് ഒരാള്ക്കു മാത്രം സംഭവിക്കുന്ന അപൂര്വ രോഗത്തിന് അടിപ്പെട്ട പൊയിനാച്ചി പറമ്ബയിലെ പി. സുരേന്ദ്രന് ഇനി എയിംസ് മാത്രമേ പരീക്ഷിക്കാനുള്ളൂ. പരസഹായമില്ലാതെ ചലിക്കുന്നതുപോലും അസാധ്യമായ സുരേന്ദ്രന് പ്രോഗ്രസിവ് മസ്കുലാര് അട്രോഫി എന്ന രോഗമാണ് ബാധിച്ചിരിക്കുന്നതെന്ന് വൈകിയാണ് കണ്ടെത്തിയത്. മോട്ടോര് ന്യൂറോണ് സിന്ഡ്രംഎം.എന്.ഡി എന്ന രോഗത്തിെന്റ വകഭേദമാണിതെന്ന് പറയുന്നു. ശ്രീ ചിത്രയില് നടത്തിയ പരിശോധനയിലാണ് ഈ രോഗത്തെ കുറിച്ചുള്ള വിവരം ലഭിച്ചത്. സുഷുമ്ന നാഡിയുടെ തളര്ച്ചയാണ് അപൂര്വ രോഗത്തിെന്റ കാരണം. ഇതിനു ചികിത്സ കണ്ടെത്തിയിട്ടില്ല. നാഡിസംബന്ധമായ ചികിത്സക്ക് ഒരു ഡോക്ടര് പോലുമില്ലാത്ത ജില്ലയില്നിന്ന് പുറത്ത് എവിടെയെങ്കിലും എത്തിച്ച് ശരീരശേഷി വീണ്ടെടുക്കാനാകുമോയെന്നാണ് സുഹൃത്തുക്കള് ആലോചിക്കുന്നത്. ഭാര്യയും രണ്ടു പെണ്കുട്ടികള് ഉള്പ്പടെ മൂന്നു മക്കളുമുണ്ട് സുരേന്ദ്രന്. ജീപ്പ് ഡ്രൈവറായി ജോലിചെയ്തു കിട്ടുന്ന വരുമാനത്തില്നിന്നാണ് ജീവിതം മുന്നോട്ടുപോയിക്കൊണ്ടിരുന്നത്. മക്കളുടെ പഠനം ഒരു വഴിക്ക് എത്തുന്നതിനു മുമ്ബുതന്നെ സുരേന്ദ്രന് അപൂര്വ രോഗത്തിെന്റ പിടിയിലായി. കൈകാലുകള് ശോഷിച്ചുകൊണ്ടിരിക്കുന്ന സുരേന്ദ്രനെ എഴുന്നേല്പിക്കാനും ഇരുത്താനും നടത്താനും ഭാര്യയുടെയും മക്കളുടെയും സഹായം ഒരുമിച്ച് വേണം. കോവിഡ് വ്യാപനം കഴിഞ്ഞാല് ഡല്ഹി എയിംസില് ചികിത്സ ലഭ്യമാക്കാനാണ് ആലോചനയെന്ന് സഹായ സമിതി ഭാരവാഹികള് വാര്ത്തസമ്മേളനത്തില് അറിയിച്ചു. ഇതിനായി സഹായ സമിതിയും രൂപവത്കരിച്ചിട്ടുണ്ട്. സി.എച്ച്.കുഞ്ഞമ്ബു ചെയര്മാനായ സമിതി യൂനിയന് ബാങ്ക് െപായിനാച്ചി ശാഖയില് 62660201001888 എന്ന നമ്ബറില് അക്കൗണ്ട് തുടങ്ങിയിട്ടുണ്ട്. ഐ.എഫ്.എസ്.സി കോഡ് UBINO 562661. വാര്ത്തസമ്മേളനത്തില് സഹായ സമിതി വര്ക്കിങ് ചെയര്മാന് രാജന് കെ. പൊയിനാച്ചി, കണ്വീനര് രതീഷ് പിലിക്കോട്, രവീന്ദ്രന് കരിച്ചേരി, എം. ജയകൃഷ്ണന് നായര്, രാഘവന് വലിയവീട് എന്നിവര് സംബന്ധിച്ചു.